BASES CONVOCATORIA PROVISIÓN DUNHA PRAZA DE BIBLIOTECARIO/A PARA CUBRIR BAIXA POR IT DO TITULAR
ADMINISTRACIÓN LOCAL — Municipal — Soutomaior (Persoal, oposicións, 11/07/2019)

Que a Xunta de Goberno Local, en data 4 de xullo de 2019, aprobou o seguinte: É obxecto das presentes Bases a cobertura dun posto de persoal laboral, para cubrir baixa por enfermidade común, da praza de Bibliotecaria do Concello de Soutomaior, Grupo II, a tempo completo. As retribucións da praza convocada serán as previstas no vixente Orzamento Xeral do Concello de Soutomaior. Establécese o de concurso público. A duración do contrato será dende o 2 de setembro de 2019 ata reincorporación da titular. Para tomar parte nas probas selectivas os/as aspirantes deberán reunir os seguintes requisitos: Todos os requisitos enumerados anteriormente deberán posuírse o día de finalización do prazo de presentación de solicitudes e manterse durante todo o proceso selectivo. As instancias solicitando participar no proceso selectivo axustaranse ó modelo oficial que figura no Anexo I desta convocatoria e que será facilitado os/as interesados/as nas oficinas xerais do concello, así como na páxina www.soutomaior.com, e na sede electrónica do concello, dirixiranse ao Sr. Alcalde-Presidente do Concello de Soutomaior, debendo os/as aspirantes manifestar nas mesmas que reúnen todas e cada unha das condicións esixidas. Xunto coas instancias deberán aportar a seguinte documentación: Os dereitos por participación en proceso selectivo serán de 22,65 €, que se ingresarán na conta corrente núm. ES68 2080-5457-98-3110101855 de Abanca (concurso bibliotecario/a). O prazo de presentación será de 5 días hábiles a partir do seguinte ó da publicación do anuncio da convocatoria no Boletín oficial da provincia. As solicitudes se poderán presentar nos rexistros indicados no artigo 16 da Lei 39/2015, de 1 de outubro, do Procedemento Administrativo Común das Administracións Públicas. Neste caso deberase acreditar, có resgardo correspondente, a data da imposición do envío da Oficina de Correos, e anunciar o mesmo día ó órgano de selección, por fax ou correo electrónico (oficinas@soutomaior. com) a remisión da solicitude. Sen cumprir tales requisitos, non será admitida a proposición no caso de ser recibida fora do prazo fixado no anuncio. Así mesmo, tamén poderán presentar a súa solicitude electronicamente a través de: http://soutomaior.sedelectronica.es/Os/as aspira ntes quedan vinculados/as ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Rematado o prazo de presentación de instancias o Alcalde ditará resolución declarando aprobada a lista de admitidas/os e excluídas/os e determinando a composición do tribunal. Dita resolución exporase no Taboleiro de anuncios da Casa do Concello e na páxina web do Concello, concedéndose un prazo de tres días hábiles para emendas de defectos e reclamacións. Transcorrido o prazo de 3 días referido sen producirse reclamacións, a lista de admitidas/os e excluídas/os quedará elevada automaticamente a definitiva. No suposto de producirse reclamacións deberá ditarse nova resolución, publicándose a mesma no Taboleiro de anuncios da Casa do Concello e na páxina web e notificada individualmente ás/ós interesadas/os. O feito de figurar incluída na relación de admitidas/os non prexulga que se lles recoñeza ás/ós interesadas/os a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. Igualmente se publicarán no taboleiro de anuncios e na web do concello tódolos anuncios derivados da presente convocatoria. O tribunal que xulgará as probas selectivas do concurso estará constituído da seguinte forma: A actuación do Tribunal axustarase estritamente ás bases da convocatoria. Non obstante, o Tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases. Os membros do Tribunal deberán absterse de intervir, comunicándolle á Sra. Presidenta cando concorra neles algunha das circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo, os/as aspirantes poderán recusar ós membros do tribunal cando concorra neles algunha das circunstancias previstas de conformidade co establecido no artigo 24 da Lei 40/2015. A selección farase polo sistema de Concurso, no cal se valorarán os méritos presentados polas/os aspirantes e unha entrevista curricular se o tribunal o considera conveniente. Por servizos prestados na Administración Pública nun posto de igual ou superior categoría e funcións que o da convocatoria: 0,20 puntos por mes traballado. A asistencia a Cursos de formación ou perfeccionamento, impartidos pola Administracións Públicas ou Institutos, Escolas ou Centros de formación homologados, sempre que as materias sobre as que versaran os mesmos garden relación coas funcións a realizar: - Cursos ata 20 horas 0.10 puntos por curso - Cursos cunha duración de 21 a 50 horas 0.20 puntos por curso - Cursos cunha duración de 51 a 100 horas 0.50 puntos por curso - Cursos cunha duración de 101 a 200 horas 1 punto por curso - Cursos cunha duración de mais de 201 horas 1,50 puntos por curso Só se valorarán os cursos impartidos por organismos oficiais. Non se valorarán os cursos que non acrediten as horas de duración. No caso de que o Tribunal o considere oportuno e co obxecto de valora-la adecuación dos/as aspirantes ó posto de traballo, poderá realizarse unha entrevista aos catro candidatos/as con maior puntuación. Efectuada a valoración dos méritos e da entrevista, no seu caso, o Tribunal determinará a puntuación final dos/as aspirantes por orde de puntuación e formulará á Alcaldía proposta de nomeamento do/a aspirante que obtivera maior puntuación final. Dita relación e proposta exporase no Taboleiro de anuncios da Casa do Concello e na páxina web. No caso de que se produza a renuncia por parte da persoa que resulte proposta, o Concello procederá á contratación do/a seguinte aspirante que obtivese maior puntuación. O/a aspirante proposto/a polo tribunal, deberá presentar, no prazo de 3 días seguintes ó anuncio no taboleiro do concello, a acreditación do cumprimento dos requisitos esixidos na convocatoria. Asemade deberá acreditar os méritos alegados fidedignamente en documento orixinal ou copias compulsadas de non telo feito na solicitude. Todos os/as aspirantes que cumpran os requisitos das presentes bases incluiranse nunha lista por orde de puntuación, para cubrir unha nova vacante, no seu caso. Cando sexa necesario proceder o chamamento para cubrir a praza vacante, ofertarase ao primeiro/a da lista que estea pendente de chamar por orde de mellor puntuación. Para calquera dúbida que xurda na interpretación destas bases e no desenvolvemento das probas correspondentes estarase o que decida o tribunal por maioría de votos. En todo o non previsto nas presentes bases se estará a lo establecido na Lei 39/2015, de 1 de outubro, do Procedemento Administrativo Común das Administracións Públicas, Lei 40/2015, de 1 de outubro, de Réxime Xurídico do Sector Público, pola Lei 2/2015 do29 de abril, do emprego público de Galicia, polo Real decreto lexislativo 781/1986, do 18 de abril, e polo Real decreto 364/1995, polo que se aprobou o Regulamento xeral de ingreso do persoal ó servicio da Administración do Estado, o Real decreto 896/1991, de 7 de xuño, sobre procedemento de selección na Administración local e demais normas de aplicación. O alcalde Agustín Reguera Ocampo Documento asinado dixitalmente á marxe